የኢትዮጵያና የሩሲያ ህዝቦችን ተጠቃሚነት በሚያረጋግጡ ትብብሮች ላይ በጋራ እንሰራለን- ፕሬዚዳንት ፑቲን
የኢትዮጵያና የሩሲያ ህዝቦችን ተጠቃሚነት በሚያረጋግጡ ትብብሮች ላይ ሀገራቸው ከኢትዮጵያ ጋር እንደምትሰራ የሩሲያው ፕሬዚዳንት ቭላድሚር ፑቲን ገለፁ።ፕሬዚዳንት ፑቲን 27ኛውን የግንቦት 20 በዓል አስመልክቶ ለኢፌዲሪ ጠቅላይ ሚኒስትር ዶክተር አብይ አህመድ ባስተላለፉት መልዕክት ነው ይህንን ያሉት።ፕሬዚዳንቱ መለልእክታቸው፥ ሩሲያ ከኢትዮጵያ ጋር የሁለቱን ሀገራት ተጠቃሚነትን በሚያረጋግጡ ትብብሮች ተቀናጅቶ ለመስራት ዝግጁ መሆኗን ገልፀዋል።የኢትዮጵያና ሩሲያን ታሪካዊ ትስስር በማስታወስ የሁለቱን ሀገሮች ህዝቦች ተጠቃሚነት በሚያረጋግጡ ትብብሮች ላይ በጋራ እንሰራለን ነው ያሉት ፕሬዚዳንት ፑቲን። ከዚህ በተጨማሪም በአፍሪካ አህጉር ሰላምና መረጋጋት እንዲሰፍን ለማስቻል በጋራ መስራቱ ተጠናክሮ እንደሚቀጥል እምነታቸው መሆኑን መግለፃቸውን ከውጭ ጉዳይ ሚኒስቴር ቃል አቀባይ ጽህፈት ቤት ያገኘነው መረጃ ያመለክታል።